Kipro ralis
Kipro ralis − kasmetinės automobilių ralio varžybos, vykstančios nuo 1970 m. Lenktynes rengia Kipro automobilių federacija, o varžybų centras yra Limasolio miestas. Lenktyniaujama vingiuotais, netoliese esančių Troodo kalnų keliais. 2000−2006 m. šis ralis pateko į FIA organizuojamą Pasaulio ralio čempionatą (WRC). 2007 ir 2008 m. jis buvo vienas iš Artimųjų Rytų ralio čempionato (MERC) etapų. Kipro ralis į WRC sugrįžo 2009 m. 2010 m. tai buvo finalinis Tarpžemyninio ralio iššūkio (IRC) etapas ir priešpaskutinis MERC etapas.